Noord-Kaap haal gesogte lysFoto: Pixabay.com Die Noord-Kaap is pas aangewys as een van die tien top-streke om te besoek ter wêreld. Volgens Rough Guides, ŉ reisgids wat wêreldwyd gereken word, het die Noord-Kaap die sesde plek behaal. Die Noord-Kaap se groot landskap, plantegroei, rooi duine, woestyn en wildlewe het hom dié plek op dié gesogte lys besorg. Op die Rough Guides se webwerf word reisigers aangemoedig om dié besonderse streek te gaan besoek: “Gaan besoek die plek van die Khoi-San, die oudste bevolking van die mens, of geniet die Oranjerivier se witwater-kajaktoere.” Ander streke wat ook die lys behaal het: 1. Alaska, VSA 2. Gujarat, Indië 3. Tasmania, Australie 4. Québec, Kanada 5. Tohoku, Japan 6. Noord-Kaap, Suid-Afrika 7. Lombok, Indonesië 8. Calabria, Italië 9. Kastilië en Léon, Spanje 10. Die westelike eilande, Skotland